**SPRENDIMO PROJEKTO ,,DĖL PREVENCINIŲ SOCIALINIŲ PASLAUGŲ PLANAVIMO, ORGANIZAVIMO, TEIKIMO IR INICIJAVIMO ROKIŠKIO RAJONO SAVIVALDYBĖJE TVARKOS APRAŠO PATVIRTINIMO‘‘**

**AIŠKINAMASIS RAŠTAS**

2023 m. rugsėjo 28 d.

Projekto rengėjas – Socialinės paramos ir sveikatos skyriaus vyr. specialistė Zita Čaplikienė. Pranešėjas komitetų ir tarybos posėdžiuose – vyr. specialistė Rasa Baranovskienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Tarybos sprendimo projekto tikslas - patvirtinti prevencinių socialinių paslaugų planavimo, organizavimo, teikimo ir inicijavimo Rokiškio rajono savivaldybėje tvarkos aprašą. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos socialinių paslaugų įstatymo (toliau- Įstatymas) 13 str. 1 d. numato, kad savivaldybė atsako už socialinių paslaugų teikimo savo teritorijos gyventojams užtikrinimą, planuodama ir organizuodama socialines paslaugas, kontroliuodama bendrųjų socialinių paslaugų ir socialinės priežiūros kokybę. Įstatyme įteisinta nauja socialinių paslaugų rūšis - prevencinės socialinės paslaugos, kurioms skiriamos:   * potencialių socialinių paslaugų gavėjų paieškos paslauga, * kompleksinės paslaugos šeimai, darbas su bendruomene, * šeimos konferencija, * atviras darbas su jaunimu, * mobilus darbas su jaunimu.   Taip pat nustatyta, kad kompleksinę pagalbą šeimai organizuoja, o prireikus ir teikia savivaldybės teritorijoje veikianti socialinių paslaugų įstaiga- bendruomeniniai šeimos namai ir kiekviena savivaldybė turi užtikrinti, kad jos teritorijoje veiktų bent vieni tokis šeimos namai. |
| 3. | Laukiami rezultatai | Patvirtinus Prevencinių socialinių paslaugų planavimo, organizavimo, teikimo ir inicijavimo tvarkos aprašą, būtų aiškiai reglamentuotas prevencinių socialinių paslaugų teikimas savivaldybėje (kokios įstaigos ir kokias prevencines socialines paslaugas teikia, kur turi kreiptis asmuo, kas jam paslaugas suteiks, suteiktų paslaugų apskaita) |
| 4. | Lėšų poreikis ir šaltiniai | Prevencinės socialinės paslaugos finansuojamos iš savivaldybės, valstybės biudžetų ir ES fondų. |
| 5. | Antikorupcinis sprendimo projekto vertinimas | Teisės akto projekte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | nėra |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | nėra |